  Туспуктэм: Анжелика Тихонова Анжелика Тихонова корреспондент Таяз арняе Удмуртиын куазь пумен шунытгес кариськоз но шутэтскон нуналъёслы температура эсэплы тупась луоз шуыса чаклало. Со сярысь элькунысь Гидрометцентрлэн пресс-службаез ивортӥз. Матысь уе но 25-тӥ куартолэзе потон уе температура 0…+5 градус возиськоз, интыосын омырын -1 градусозь, музъем вылын -2…-3 градусозь кынтыны быгатоз. Нуназе кӧснуналэ +9…+14, вирнуналэ +10…+15 градус шуныт луоз. Интыосын кӧня ке зороз, кот лымы, куакакеньыр усёз. Арнялэн кыкетӥ люкетаз элькунын куазь зоро но тӧло возиськоз. 26-тӥ куартолэзе уйин +3…+8, нуназе +8…+13 градус луоз. 27-тӥ куартолэзе уйин термометръёс +3…+8, нуназе +11…+16 градус возьматозы. Нырысь-валысь чакланъёсъя, шутэтскон нуналъёсы зорылоз, гудыръяны-чилекъяны быгатоз. Нуназе омырын +13…+18 градус возиськоз. Нялтас вераса, ортчем шутэтскон нуналъёсы Удмуртиын температура 6-9 градуслы эсэплэсь улӥын вал. Сыӵе температура оштолэзь шорын куазьлы тупалоз. Тегъёс: Удмуртия Ижкар куазь тулыс  